google/wiki40b huggingface dataset:
Menaechmi

Menaechmi je jedna z hier latinského dramatika Tita Maccia Plauta. Jej zápletka sa zakladá na zámene dvojčiat s rovnakým menom. Vystupuje v nej tiež rada plautovských postáv: príživník, kurtizána, chytrý otrok a žena rozkazujúca manželovi.

Dej

Moschus mal dvoch synov, Menaechma a Sosicla. Jedného dňa vezme malého Menaechma so sebou na obchodnú cestu, od syna sa odlúči a toho adoptuje obchodník žijúci v Epidamne. Jeho pravý otec umrie od žiaľu a jeho brat-dvojča dostane na pamiatku meno Menaechmus podľa strateného súrodenca.
Menaechmus-Sosicles náhodou pri hľadaní brata príde do Epidamna, kde dôjde vďaka zámene dvoch súrodencov k rade vtipných omylov.

Ohlas

Plautova komédia sa stala podkladom pre Komédiu omylov (The Comedy of Errors) Williama Shakespeara a pre muzikál The Boys of Syracuse dvojice Rodgers a Hart. Podobne Plautus ovplyvnil talianskeho dramatika Carla Goldoniho a jeho hru I due gemelli veneziani (Benátske dvojčatá).
Demänovská Dolina

Polohopis

Obec s výrazne turistickým charakterom sa nachádza v centrálnej, najatraktívnejšej časti Nízkych Tatier, v rovnomennej doline, približne 15 km južne od Liptovského Mikuláša. Úzke a hlboké údolie Demänovky obmedzuje priestor na rozsiahlejšiu zástavbu a tak obec pozostáva z niekoľkých osád. Veľkú časť tvoria budovy, komplexy a vybavenie, slúžiace turistom, ktorí sem prichádzajú po ceste II/584 z okresného mesta. Celý chotár sa nachádza v Národnom parku Nízke Tatry.

Dejiny

Archeologické nálezy v jaskyni Okno dokladajú pohyb človeka v tejto oblasti už v praveku. K osídleniu však došlo až v 18. a 19. storočí baníkmi, ktorí tu dolovali rudy, ťažili drevo a pásli ovce a dobytok. Popularitu oblasti a záujem o celú oblasť vzbudilo objavenie Demänovskej jaskyne slobody v roku 1921, no masovú turistiku vyvolala výstavba lanovky na Chopok.
Obec Demänovská Dolina vznikla spojením objektov cestovného ruchu k 1. augustu 1964 vyčlenením z častí katastrálnych území Bodíc a Demänovej. Obec je rozdelená do niekoľkých miestnych častí: Tri studničky (autokemping), okolie Demänovských jaskýň, Lúčky, Repiská a Jasná.

Turizmus

Okolie obce, známe ako stredisko Jasná, je medzinárodne známe centrum zimnej i letnej turistiky. Atraktívna poloha na severných svahoch Nízkych Tatier ponúka výborné podmienky na turistiku, horskú cyklistiku i lyžovanie, čo s vybudovaným zázemím ročne priťahuje státisíce návštevníkov. Jedinečnosť územia tejto časti národného parku dotvárajú svetoznáme jaskyne. Zaujímavosťou je prepojenie severnej demänovskej časti Chopka s južnými svahmi kabínkovou lanovkou cez vrcholovú stanicu.
Rádio WOW

Vznik

Súčasné rádio je pokračovateľom pôvodného rovnomenného rádia, ktoré vzniklo v roku 2007, no z finančných dôvodov prerušilo v lete 2010 vysielanie. Po zmene vlastníckych pomerov sa vysielanie 1. júla 2011 obnovilo a nasledovalo rozšírenie vysielania do regiónu Partizánskeho a Prievidze. V lete 2016 došlo k rozšíreniu na frekvencie Šláger rádia, ktoré k 1. júlu ukončilo vysielanie, čím sa pokrytie rádia viac ako zdvojnásobilo. Od 28. marca 2017 vysiela aj v Nitre a blízkom okolí. Začiatkom marca 2018 bolo vysielanie na frekvenciách bývalého rádia GO DeeJay ukončené.
Kniha proroka Izaiáša

Kniha proroka Izaiáša alebo Izaiáš (skratka Iz) je kniha Starého zákona.
Zaraďuje sa medzi prorocké knihy - medzi veľkých prorokov. V Novom zákone je to najcitovanejšia prorocká kniha.
Zbierky prorockých rečí podľa biblistov pochádzajú od Izaiáša (8. stor. pred Kr.) a ďalších dvoch neznámych prorokov (nazývaných Deutero-Izaiáš a Trito-Izaiáš; 6. stor. pred Kr.). Nasvedčujú tomu rôzne obsahové a iné rozdiely v texte.

Obsah

Kniha má 66 hláv (kapitol) a člení sa na tri časti.
V prvej časti (Izaiáš 1-39) hovorí o tom, ako Izaiáš mával zjavenia o Božej transcendencii a ostro vystupuje proti intrigám. Jediné, čo môže zachovať izraelský národ, je vernosť Božiemu zákonu. Bojoval proti kráľovi Achazovi, ktorý obetoval syna bôžikom. Z jednej strany karhá, ale z druhej strany sľubuje, že príde dieťa, ktoré ich spasí, zachráni – Emanuel. Po Achazovi sa stal kráľom Ezechiáš. Ten chcel uskutočniť reformy a Izaiáš sa stal jeho poradcom. Asýrčania napádali aj Južné (Júdske) kráľovstvo, ale Izaiáš hovoril, že sa nemajú vzdať. Roku 701 pred Kr. bol Jeruzalem ešte zachránený. Po Ezechiášovej smrti upadol Izaiáš do nemilosti, ale stále sa snažil povzbudiť ľud. Jeho proroctvá končia : Emanuel príde a spasí ľud.
Druhá časť (Izaiáš 40-55; Deutero-Izaiáš) bola napísaná ku koncu exilu. Opisuje ťažké obdobie, keď chcel potešiť izraelský národ a snažil sa odpovedať na otázky. Hlásal, že babylonské božstvá padnú. V tomto období badať príklon k univerzalizmu, Boh stvoril celý svet a je Pánom histórie. Keď dal kráľ Kýros Židom slobodu, začali uvažovať či to nie je Mesiáš. Ale Izaiáš vravel, že Mesiáš nebude bojovník ale pokorný služobník, ktorý ich obnoví z vnútra a dá život mnohým, čo Židia nikdy nepochopili. Keď sa vrátili do Júdska, mestá boli zničené, žili tu cudzie národy a boli proti nim ešte aj Samaritáni. Mysleli si, že prosby prorokov sa vyplnia hneď. Riešila sa tiež otázka, či postaviť, alebo nepostaviť chrám.
Autor tretej časti (Izaiáš 56-66; Trito-Izaiáš) je anonymný prorok, ktorého spis pridali k Izaiášovi. Je proti pesimistom, dáva Židom znovu odvahu a hovorí, že príčinou prekážok je hriech. Vraví, že Boh čoskoro ustanoví nový svet, že Boh je otec, ktorý odpúšťa a je verný svojmu ľudu. V otázke cudzincov je za to, aby mali prístup do chrámu, ale aby mali vyhradené miesto vzadu. Opisuje blaho Jeruzalemu aj obnovenie chrámu roku 515 pred Kr. za Nehemiáša a Ezdráša.
Kaunas

Dejiny

V čase kedy Vilnius patril do Poľska v rokoch 1920 - 1939 bol hlavným mestom Litvy.
Moulotte

Poloha

Obec má rozlohu 5,53 km². Najvyšší bod je položený 221 m n. m. a najnižší bod 197 m n. m.

Obyvateľstvo

Počet obyvateľov obce je 127 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Prepínač (prvok počítačovej siete)

Prepínač (angl. switch) alebo sieťový prepínač (angl. network switch) je aktívny prvok počítačovej siete, ktorý spája jej jednotlivé časti.
Prepínač slúži ako centrálny prvok v sieťach hviezdicovej topológie. V minulosti sa ako centrálny prvok v týchto sieťach používal rozbočovač (angl. hub).  
Prepínače sú v porovnaní s rozbočovačom inteligentnejšie, 
podľa MAC adresy dokážu rozpoznať, kam majú byť dáta doručené, a tak prepínač dáta nepreposiela na všetky porty súčasne. Vďaka tomu dokáže prepínač radikálne znížiť tok zbytočných dát na sieti a je omnoho efektívnejší ako rozbočovače.
Prepínač v pamäti vytvorí a udržiava tabuľku MAC adries všetkých zariadení pripojených k jednotlivým portom. Po jeho štarte je však celá MAC  tabuľka prázdna a preto sa správa ako rozbočovač. Rozposiela dátové rámce všetkým pripojeným zariadeniam, no prijíma ho len zariadenie, pre ktoré je rámec určený. Odpoveďou naň sa zariadenie zapíše do MAC tabuľky prepínača. Keď dátový rámec príde na port prepínača, prepínač porovná cieľovú MAC adresu v rámci so svojou tabuľkou MAC adries. Tak je prepínač schopný určiť, na ktorý port má prijatý dátový rámec preposlať.
Prepínače pracujú na Linkovej vrstve OSI modelu. 
Umožňujú segmentáciu siete na kolízne domény (angl. collision domain). Každý port prepínača predstavuje oddelenú kolíznu doménu 
a poskytuje celú šírku pásma sieťového média jednému alebo viacerým uzlom pripojeným k tomuto portu. 
Čím menej uzlov je v kolíznej doméne, tým väčšia šírka pásma pripadá na každý uzol a zmenšuje sa počet kolízií.
Prepínače, ktoré pracujú s údajmi na Sieťovej vrstve OSI modelu, sa nazývajú viacvrstvové prepínače (angl. multilayer switch).

Fixne konfigurovateľné prepínače

Fixne konfigurovateľné prepínače majú od výrobcu daný počet Ethernetových rozhraní (angl. interfaces), ktorý je nemenný. Sú určené ako pre malé domácnosti tak aj pre veľké firmy. Pre domácnosti väčšinou obsahujú 5, 8 až 16 rozhraní a ich možnosti konfigurácie sú značne obmedzené. Výkonnejšie prepínače majú bežne 24 až 48 rozhraní. Obsahujú tiež softvér, ktorý poskytuje široké možnosti konfigurácie. Okrem počtu rozhraní pri kúpe prepínača rozhoduje aj výkon. Od výkonu sa odvíja aj cena. Výkon určuje rýchlosť preposielania rámcov, rýchlosti jednotlivých portov či kvalita vnútorných komponentov.

Modulárne prepínače

Modulárne prepínače sú druhom, ktorý sa prevažne využíva vo veľkých firmách a priemysle. Ich výhodou je, že obsahuje moduly, do ktorých sa dávajú linkové karty (angl. line cards). Tie obsahujú rôzne druhy rozhraní, a tak nemusí ísť len o Ethernetové rozhrania.

Stackable prepínač

Stackable prepínače sú prepínače, ktoré sa skladajú z viacerých prepínačov. Výhodné sú pri rozširovaní sieti, kde sa nemusí kupovať jedno celé nové zariadenie, ale stačí len dokúpiť jeden takýto prepínač. Navzájom sú prepojené pomocou špeciálnych backplane káblov.
Prepínače sa ďalej delia podľa spôsobu spracovania údajov, spôsobu prepínania, typu pamäte, ktorá spracúva prijaté signály alebo podľa smeru komunikácie (angl. Duplex).
František Franciscy

Životopis

Ako zlatník sa spomína v rokoch 1869 – 1872. Býval a pôsobil Mošovciach (v súčasnosti obec v okrese Turčianske Teplice) a bol vidieckym majstrom banskobystrického zlatníckeho cechu.
Mošovce boli príliš malé na podporu cechu, takže Franciscy sa stal provinčným majstrom Banskej Bystrice.
Na základe ústnej žiadosti ho 18. apríla 1869 menovali za vidieckeho majstra v Mošovciach. František Franciscy zaplatil 5 forintov.
Ako provinčný majster nebol povinný predložiť svoj tovar pre skúšanie a značenie, ale banskobystrický cech vykonával „náhodné kontroly“ kvality odvedenej práce a suroviny, s ktorou sa pracovalo.

Výchova zlatníckeho dorastu

Franciscy pracoval aj s mladými zlatníkmi. V roku 1870 na 4 roky prijal do učňovstva Georga Geitzbachera, ktorý 1. decembra 1872 ukončil svoje štúdium a zaplatil 2 forinty, 7 grajciarov a 1 forint pre nemocnicu. František Franciscy pracoval určite do roku 1872. Súdiac podľa počtu predmetov s jeho značkou – puncom, najmä filigránskych gombíkov, bol nepochybne aktívnym a nadaným zlatníkom.

Dielo

Filigránske gombíky sú najčastejším druhom strieborných gombíkov, ktoré používalo aj vidiecke obyvateľstvo a aj regióny. Zložité je identifikovať ich výrobcu. Existuje obmedzený počet techník, ktorými môže byť skrútený strieborný drôt splietaný. Väčšina z nich bola vynájdená samotnými zlatníkmi v jednotlivých regiónoch, bez akéhokoľvek externého vplyvu. Na rozdiel od ostatných typov gombíkov, filigránske takmer vôbec nie sú označené puncom. Dôvodom je nedostatok miesta pre umiestnenie puncu a mnohé pochádzajú z vidieckych oblastí, kde nebývalo vo všeobecnosti zvykom takto označovať šperky. V porovnaní s inými typmi šperkov, strieborný filigrán neobsahuje toľko prímesí iných kovov, preto sa znak rýdzosti veľmi nepoužíval. Drôt, z ktorého sa vyrábal, musel byť z ohybného a tvárneho kovu. Meď je pravdepodobne jedinou vhodnou alternatívou namiesto zlata a striebra. Na rozdiel od razených strieborných gombíkov, filigránske nie je možné jednoznačne identifikovať len na základe ich dizajnu. Pretože nie sú označené puncom, najčastejším spôsobom ich identifikácie je analýza spracovania. Hoci mnohé gombíky vyzerajú podobne, zlatníci v rôznych regiónoch pracovali s odlišnými druhmi drôtu, predovšetkým čo sa týka zhotovenia základne gombíka. Výplň bola tvorená tiež jemne odlišnými spôsobmi. Identifikáciu často umožňuje detailný pohľad na jednotlivé prvky gombíka. Franciscy používal značenie výrobkov monogram FF.
V zbierkach Stredoslovenského múzea sa zachovalo nádherné dielo: kolekcia filigránskych gombíkov, ale len časť je puncovaných autorom. Väčšina puncovaných gombíkov (31 kusov) patrí práve zlatníkovi Franciscymu a sú označené jeho majstrovskou značkou FF. Z kolekcie týchto gombíkov si pozornosť svojim prevedením zaslúži kolekcia 6 gombíkov z 10-lotového striebra, zhotovených filigránovou technikou. Majú vypuklý tvar, filigrán je podložený pozláteným plechom vyformovaným do pologule. Na spodnej časti gombíkov je vyrazená značka výrobcu FF a značka rýdzosti „10“. Gombíky boli vyrobené v Mošovciach v 2. polovici 19. storočia.
Chauriat

Poloha

Obec má rozlohu 8,64 km². Najvyšší bod je položený 539 m n. m. a najnižší bod 357 m n. m.

Obyvateľstvo

Počet obyvateľov obce je 1 546 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Serez

Poloha

Obec má rozlohu 6,33 km². Najvyšší bod je položený 144 m n. m. a najnižší bod 119 m n. m.

Obyvateľstvo

Počet obyvateľov obce je 145 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Steelbath Suicide

Steelbath Suicide je debutový album skupiny Soilwork, ktorý vyšiel 20. mája 1998 vo vydavateľstve Listenable a v roku 2000 vyšla reedícia vo vydavateľstve Century Media. Album je typickou šablónou Melodického death metalu. Prvá a ôsma skladba sú inštrumentálne skladby, v ktorých vyniká sólový gitarista Peter Wichers.
Epidendrosaurus

Opis

Epidendrosaurus predstavoval vyspelého opereného teropoda prispôsobeného na život v korunách stromov. Svedčia o tom predĺžené prsty predných končatín s extrémne predĺženým tretím prstom a modifikácie chodidla. Predné končatiny predstavovali primitívnu formu krídel. S dlhými prstami sa totiž hodili oveľa viac na lezenie než na lietanie. Chodilo svojou stavbou pripomínalo chodidlá prvotných vtákov ako napr. rodu Longipteryx, nedisponovalo však protistojným palcom. Zahnuté pazúry zrejme tiež predstavovali adaptáciu na pohyb po vetvách stromov.

Systematika

Epidendrosaurus patril do skupiny vyspelých vtákovitých dinosaurov zvanej Maniraptora. Určiť presné vývojové príbuzenstvo epidendrosaura je obťažné, keďže je známy len z pozostatkov mláďat. Pravdepodobne však mal vývojovo veľmi blízko ku prvým vtákom.

Epidendrosaurus verzus Scansoriopteryx

V roku 2002 boli v Číne opísane dva dovtedy neznáme vtáčie dinosaury – Epidendrosaurus a Scansoriopteryx. Oba boli opísané na základe pozostatkov dvoch mladých jedincov so zachovalým skameneným operením. Vzájomná podobnosť je u oboch jedincov taká veľká, že sú často považované nielen za jeden rod, ale dokonca za jeden druh. Pôvodné problémy s datovaním Epidendrosaura vrhli tieň pochybností na možnosť totožnosti oboch rodov. Posledné štúdie však ukazujú, že Epidendrosaurus sa vyskytoval len o málo skôr než Scansoriopteryx a je tak veľmi pravdepodobné, že reprezentujú minimálne jeden rod, ak nie jeden druh.
Nastal však problém, ktoré rodové meno dostane prioritu, keďže opisy oboch boli prvýkrát publikované s malým časovým rozdielom. V prípade totožnosti dvoch rodov získava prioritu rodové meno publikované ako prvé. Epidendrosaurus bol publikovaný ako prvý, no len na webe. Tlačenou formou bol ako prvý publikovaný Scansoriopteryx. Podľa pravidiel ICZN (Medzinárodného kódu zoologického názvoslovia) má prednosť rodové meno Epidendrosaurus.
Sainte-Colombe (Landes)

Poloha

Obec má rozlohu 12,79 km². Najvyšší bod je položený 139 m n. m. a najnižší bod 50 m n. m.

Obyvateľstvo

Počet obyvateľov obce je 639 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Jauldes

Poloha

Obec má rozlohu 25,59 km². Najvyšší bod je položený 151 m n. m. a najnižší bod 82 m n. m.

Obyvateľstvo

Počet obyvateľov obce je 740 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Balmazújvárosský obvod

Balmazújvárosský obvod (maď. Balmazújvárosi kistérség) je bývalá administratívna jednotka v Maďarsku v Hajducko-bihárskej župe. Jeho sídlom bolo mesto Balmazújváros.
Oncy-sur-École

Poloha

Obec má rozlohu 5,37 km². Najvyšší bod je položený 132 m n. m. a najnižší bod 62 m n. m.

Obyvateľstvo

Počet obyvateľov obce je 950 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Artézska voda

Artézska voda  je podzemná voda s napätou hladinou, ktorej voľná hladina leží vyššie než zemský povrch. Z prameňa voda samovoľne vyviera bez nutnosti čerpania vplyvom pôsobenia litostatického tlaku, miesto vyvierania sa nazýva artézska studňa. Artézska voda vzniká v priepustnej vrstve najčastejšie medzi dvoma synklinálnymi vrstvami, ktoré sú pre vodu nepriepustné (odborne izolátory), pri ich prerazení pod hladinou podzemnej vody, dochádza k samovoľnému úniku vody pod tlakom. Vyvieranie artézskej vody môže mať za následok natoľko veľký pokles tlaku vody, že dôjde k zániku artézskeho výveru vody. Veľké množstvo takýchto prameňov sa nachádza v Austrálii.
Názov pochádza z francúzskej oblasti Artois, kde v 12. storočí kartuziánski mnísi vybudovali veľké množstvo takýchto studní. Najstaršie záznamy o artézskych studniach pochádzajú zo Sýrie a Egypta.
Na Slovensku môžeme artézske pramene nájsť napríklad v Lučenci.
Medzinárodná organizácia pre rozhlas a televíziu

Dejiny

Táto medzinárodná organizácia bola založená 28. júna 1946 28 krajinami pod názvom Medzinárodná organizácia pre rozhlasové vysielanie (franc. L’Organisation internationale de radiodiffusion et de télévision) so skratkou OIR. Zakladajúcimi krajinami boli Albánsko, Belgicko, Bieloruská SSR, Bulharsko, Česko-Slovensko, Egypt, Estónska SSR, Fínsko, Francúzsko, Holandsko, Juhoslávia, Libanon, Litovská SSR, Lotyšská SSR, Luxembursko, Maďarsko, Maroko, Moldavská SSR, Monako, Nemecká demokratická republika, Poľsko, Rakúsko, Rumunsko, Ruská sovietska federatívna socialistická republika, Sýria, Taliansko, Tunisko, Ukrajinská SSR.
Sídlom organizácie sa stala budova Medzinárodnej vysielacej únie (IBU) v belgickom Bruseli. Na jej čele stáli dvaja predsedovia - jeden bol zo ZSSR, druhý z Francúzska. Nastupujúca studená vojna a čoraz napätejšie vzťahy medzi oboma politickými tábormi spôsobovali komplikácie v jej fungovaní.
V roku 1950 z OIR vystúpili krajiny západnej Európy a Stredomoria a dňa 12. februára 1950 založili vlastné združenie pod názvom Európska vysielacia únia (angl. European Broadcasting Union; franc. L'Union Européenne de Radio-Télévision). Následne sa technické centrum a sídlo OIR presťahovalo do Prahy. Členmi zostali Albánsko, Bieloruská SSR, Bulharsko, Česko-Slovensko, Estónska SSR, Fínsko, Juhoslávia, Karelsko-fínska SSR, Litovská SSR, Lotyšská SSR, Maďarsko, Moldavská SSR, Nemecká demokratická republika, Poľsko, Rakúsko, Rumunsko, Ruská sovietska federatívna socialistická republika, Sýria a Ukrajinská SSR. Fínsko ako neutrálna krajina bolo členom oboch združení.
Od roku 1960 sa názov organizácie zmenil na Medzinárodná organizácia pre rozhlas a televíziu (franc. L’Organisation internationale de radiodiffusion et de télévision, OIRT).
Po zmene spoločenských a politických pomerov v 90. rokoch 20. storočia pominuli ideologické dôvody dvoch samostatných organizácií na území Európy. Medzinárodná organizácia pre rozhlas a televíziu sa zlúčila s Európskou vysielacou úniou a k 1. januáru 1993 oficiálne zanikla.

Vysielacie pásmo

S výnimkou NDR, Rakúska a Fínska využívali členské krajiny OIRT pre rozhlasové vysielanie špeciálne frekvenčné pásmo. Tzv. „OIRT pásmo“ (alebo aj „FM-OIRT“) bolo v rozpätí 65,9 MHz–73,1 MHz, zatiaľ čo západoeurópske pásmo „VHF II“ bolo v rozpätí 87,5–108,0 MHz.
Bilwisheim

Poloha

Obec má rozlohu 2,56 km². Najvyšší bod je položený 189 m n. m. a najnižší bod 149 m n. m.

Obyvateľstvo

Počet obyvateľov obce je 408 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vyprážaný syr

Príprava

Vyprážaný syr sa pripravuje vyprážaním na panvici alebo vo fritéze, pred ktorým je plátok syra obalený v trojobale, podobne ako rezeň (hladká múka, mierne našľahané vajce a strúhanka). Vzhľadom na to, že syr pri vyprážaní mäkne a rozteká sa, je odporúčané obaľovací proces opakovať dvakrát alebo aj trikrát, čo zlepší pevnosť obalu a zabráni vytečeniu syra do fritézy alebo na panvicu.
Majstrovstvá sveta v hokejbale

Majstrovstvá sveta v hokejbale je najvyššie medzinárodné podujatie národných družstiev v hokejbale, ktoré riadi Medzinárodná hokejbalová federácia (ISBHF). Vzniklo v roku 1996, kedy sa v Bratislave konali prvé majstrovstvá sveta mužov. Prvý turnaj žien sa uskutočnil spolu s mužským turnajom v nemeckom Ratingene v roku 2007. Majstrovstvá sveta prebiehajú v dvojročných cykloch a od roku 2005 v dvoch výkonnostných divíziách. Najúspešnejšie sú kanadské družstvá. Mužské zvíťazilo 5-krát a ženské družstvo dokázalo zvíťaziť 4-krát.
Březina (prírodná pamiatka)

Ochrana

Predmetom ochrany je pôvodná geobiocenóza lesných porastov a vzácna kvetena vrátane všetkých ďalších prírodných javov nachádzajúcich sa na tomto území.
Amilly (Loiret)

Poloha

Obec má rozlohu 40,26 km². Najvyšší bod je položený 139 m n. m. a najnižší bod 86 m n. m.

Obyvateľstvo

Počet obyvateľov obce je 11 833 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Fourg

Poloha

Obec má rozlohu 12,1 km². Najvyšší bod je položený 445 m n. m. a najnižší bod 250 m n. m.

Obyvateľstvo

Počet obyvateľov obce je 317 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Ján Lang

Život

Ako mešťan Banskej Bystrice a zrejme aj člen mestskej rady je doložený z roku 1481. Podľa interpretácie údajov fuggerovského faktora Jána Dernschwama v jeho pamätnom spise Beschreibung des Mitteren Hauss zue Neosuhl gelegen (1563) mohol Lang pochádzať z Rožňavy alebo Levoče.
Lang dokázateľne vlastnil hámor na sútoku Bystrice a Hrona. Pre krakovsko-levočskú spoločnosť Thurzovcov skupoval banskobystrické medené a strieborné bane. V roku 1494 od neho Ján Thurzo kúpil polovicu bane Topperstollen a v roku 1495 dva domy v Banskej Bystrici za 1000 zl., ktorých spojením a prestavbou vznikol Thurzov dom, sídlo Thurzovsko-Fuggerovskej obchodnej spoločnosti.
Po zkoncentrovaní baní v okolí Banskej Bystrice sa Lang zastupujúc záujmy Thurzovcov presťahoval do Rožňavy. Pred rokom 1494 sa stal rožňavským mešťanom, keďže v uvedenom roku sa (zrejme už ako člen mestskej rady) zúčastnil vyšetrovania sporu dedín Čučma a Nadabula (dnes mestská časť Rožňavy) s mestom Rožňava. Spolu s Martinom Thurzom sa usiloval o monopolné postavenie v miestnej banskej ťažbe.